RESOLUCIÓN do 23 de novembro de 2016 pola que se establecen as reducións por incumprimento dos criterios/requisitos de admisibilidade, compromisos e outras obrigas de determinadas medidas do Programa de desenvolvemento rural (PDR) de Galicia 2014-2020.
Fondo Galego de Garantía Agraria — III. Outras disposicións — 13/12/2016

O Regulamento delegado (UE) nº 640/2014 da Comisión do 11 de marzo de 2014 polo que se completa o Regulamento (UE) nº 1306/2013 do Parlamento Europeo e do Consello, no que respecta ao sistema integrado de xestión e control e ás condicións sobre a denegación ou retirada dos pagamentos e sobre as sancións administrativas aplicables aos pagamentos directos, á axuda ao desenvolvemento rural e á condicionalidade, recolle no seu artigo 35 disposicións específicas aplicables ás medidas de axuda ao desenvolvemento rural, en concreto, no relativo ao incumprimento dos criterios de admisibilidade distintos da superficie ou do número de animais, así como doutros compromisos e obrigas. No punto 1 dese artigo indícase que a axuda solicitada se denegará ou se retirará na súa totalidade se os criterios de admisibilidade non se respetan. Por outro lado, no punto 2 establécese que a axuda se denegará ou se retirará total ou parcialmente no caso de que non se cumpran compromisos ou outras obrigas indicando no punto 3 que, á hora de decidir a porcentaxe de denegación ou retirada da axuda tras o incumprimento dos compromisos ou outras obrigas, se deberá ter en conta a gravidade, o alcance, a duración e a reiteración do incumprimento relacionado coas condicións da axuda.
Cada ano, mediante orde da Consellería do Medio Rural regúlase a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema Integrado de Xestión e Control. Entre estas últimas encóntranse as axudas correspondentes as seguintes medidas do PDR de Galicia 2014-2020: 10.1. Agroambiente e clima, 11. Agricultura ecolóxica e 13. Pagos a zonas con limitacións naturais.
A citada orde faculta a persoa titular da Dirección do Fogga, no ámbito das súas competencias, para ditar as instrucións precisas para a execución desta.
De acordo co exposto e para xeral coñecemento, procédese á publicación das porcentaxes de denegación ou retirada aplicables por incumprimento dos criterios/requisitos de admisibilidade distintos da superficie ou do número de animais, compromisos ou outras obrigas nas medidas indicadas no segundo parágrafo.
Santiago de Compostela, 23 de novembro de 2016
A. Aspectos xerais da tipificación dos criterios/requisitos de admisiblidade, compromisos ou outras obrigas e avaliación de incumprimentos.
As penalizacións por incumprimento dos criterios/requisitos de admisibilidade, compromisos ou outras obrigas, establécense con base na tipificación destes nas seguintes clases: excluínte, básico, principal, secundario e terciario. A tipificación dos criterios/requisitos de admisibilidade, compromisos ou outras obrigas de cada liña de axudas é a que se indica no punto B deste anexo.
1. Criterios/requisitos de admisibiblidade.
Con respecto aos incumprimentos dos criterios/requisitos de admisibiblidade atenderase ao seguinte:
2. Compromisos ou outras obrigas.
En canto aos incumprimentos dos compromisos ou outras obrigas, a axuda denegarase ou retirarase total ou parcialmente de acordo coa tipificación destos atendendo ao seguinte:
3. Avaliación de incumprimentos.
A avaliación dos incumprimientos e o cálculo da correspondente penalización farase de acordo co seguinte:
1 Número de anos de incumprimiento do mesmo compromiso ou outra obriga (reiteración: só para as medidas plurianuais).
2 Número de incumprimentos de compromisos ou outras obrigas.
3 No caso de múltiples incumprimientos detectados, para o cálculo da penalización final aplicarase o caso máis desfavorable da táboa (non se suman porcentaxes).
B. Tipificación dos criterios/requisitos de admisiblidade, compromisos ou outras obrigas das distintas medidas e liñas de axuda.
1. Medida 10.1. Agroambiente e clima.
a) Apicultura para a mellora da biodiversidade en zonas con limitacións naturais (10.11.).
b) Razas autóctonas en perigo de extinción (10.12.).
c) Xestión sostible de pastos.
d) Extensificación vacún de leite.
2. Medida 11. Agricultura ecolóxica: submedida 11.1. Conversión agricultura ecolóxica (conversión agricultura ecolóxica, conversión gandaría ecolóxica e conversión apicultura ecolóxica) e submedida 11.2. Mantemento agricultura ecolóxica (mantemento agricultura ecolóxica, mantemento gandaría ecolóxica e mantemento apicultura ecolóxica).
3. Medida 13. Pagamentos a zonas con limitacións naturais: submedida 13.1. Pagamentos compensatorios áreas de montaña e submedida 13.2. Pagamentos compensatorios áreas con limitacións naturais.